ഭക്ഷണത്തില് മാത്രമല്ല മല്ലിയിലയുടെ മാജിക്, രോഗപ്രതിരോധത്തിലും മുന്നില് ചില ഭക്ഷണങ്ങളില് രുചിയും മണവുമൊക്കെ കൂടണമെങ്കില് മല്ലിയില കൂടിയേ തീരൂ. ചെറിയ തോതില് മല്ലിയില ഔഷധമായും ഉപയോഗിക്കാറുണ്ട്. മല്ലിയില ദഹനത്തെ സഹായിക്കുകയും ഗ്യാസ് ഉണ്ടാകുന്നത് തടയുകയും ചെയ്യുന്നു. കൂടാതെ ധാതുക്കളെ പുഷ്ടിപ്പെടുത്തുകയും ആമാശയ ഭിത്തികളെ ബലപ്പെടുകയും ദഹന സ്രവത്തെ ഉത്തേജിപ്പിക്കുകയും ചെയ്യുന്നു. നിത്യവും രാവിലെ ഒരു ടിസ്പൂണ് മല്ലിച്ചാറും അത്രതന്നെ തേനും ചേര്ത്ത് കഴിച്ചാല് രോഗപ്രതിരോധശക്തി ഏറും. ആസ്തമ, അലര്ജി, ക്ഷയം, ഓര്മ്മക്കുറവ് തുടങ്ങിയവയ്ക്കും ആശ്വാസം കിട്ടും. മല്ലിയിലയില് നാരുകള്, ഇരുമ്ബ്, മഗ്നീഷ്യം, ഫ്ളവനോയിഡ് തുടങ്ങിയവ ധാരാളം അടങ്ങിയിരിക്കുന്നു. ദഹനം എളുപ്പമാക്കാനും ഗ്യാസ് ട്രബിളിനെ പ്രതിരോധിക്കാനും ഭക്ഷ്യവിഷബാധയ്ക്ക് കാരണമാകുന്ന സാന്മോണെല്ല ബാക്ടീരിയയെ പ്രതിരോധിക്കാനും മല്ലിയിലയിലടങ്ങിയിരിക്കുന്ന ഇന്ഫ്ളമേറ്ററി ഘടകങ്ങള് സഹായിക്കുമെന്ന് പഠനങ്ങള് തെളിയിക്കുന്നു. ആന്റിഓക്സിഡന്റുകളാല് സമ്ബുഷ്ടമായ മല്ലിയിലയിലെ ക്വാര്സിറ്റിന് എന്ന ആന്റിഓക്സിഡന്റ് രോഗപ്രതിരോധത്തിന് സഹായിക്കുന്നു.